Мірацічы

Міра́цічы, у мясцовай гаворцы Міра́тычы (трансліт.: Miracičy, руск.: Миратичи) — вёска ў Карэліцкім раёне Гродзенскай вобласці. Уваходзіць у склад Райцаўскага сельсавета. Назва У канцы 18 ст. з-пад Адэльску фіксавалася прозвішча Міратка. Гісторыя У XIX — пачатку XX стагоддзяў вёска і 5 аднайменных хутароў у Навагрудскім павеце Мінскай губерні. У міжваенны час мястэчка ў гміне Райца Навагрудскага павета Навагрудскага ваяводства Польскай Рэспублікі. Тым часам у вёсцы было 7 гаспадарак — Майсевічы, Булгакі, Пятроўскія, Тэраевічы, Барташэвічы і Абламовічы. Падчас Другой сусветнай вайны, у 1944 годзе каля Міраціч партызаны абстрэльвалі немцаў пры адступленні, за што немцы спалілі вёску. У 1940—1954 гадах цэнтр Міратыцкага сельсавета. У 2006—2007 гадах у вёсцы быў пабудаваны новы праваслаўны храм у імя Святога Міхала Арханёла. Славутасці Старыя каталіцкія могілкі Званіца Сядзіба Тарлевічаў сядзіба-дача Бокунаў Школа, пабудаваная ў 1930-я гады Страчаная спадчына Сядзіба Барташэвічаў Сядзіба Абламовiчаў Уніяцкая царква Святога Міхала Арханёла, пабудавана ў 1713 годзе, разабрана ў міжваенны час. Касцёл, пабудаваны на зямлі падараванай Карповічамі, не захаваўся. У 1930-я гады група сялянак збірала сродкі на яго аднаўленне. Дошкі на аднаўленне ахвяраваў фальварак Лысакоўшчына. Вядомыя асобы Чэслаў Майсевіч — польскі палітолаг. Крыніцы Спасылкі На Вікісховішчы ёсць медыяфайлы па тэме Мірацічы Мірацічы на сайце Глобус Беларусі (руск.) Мірацічы на сайце Radzima.org